作者:貫休
標題:《讀玄宗幸蜀記》
內容:宋璟姚崇死，中庸遂變移。如何遊萬裡，只為一胡兒。泣溻乾坤色，飄零日月旗。火從龍闕起，淚向馬嵬垂。始憶張丞相，全師郭子儀。百官皆剽劫，九廟盡崩隳。塵撲銀輪暗，雷奔棧閣危。倖臣方賜死，野老不勝悲。及溜飄淪日，行宮寂寞時。人心雖未厭，天意亦難知。聖兩歸丹禁，承幹動四夷。因知納諫諍，始是太平基。